  Анжелика Тихонова корреспондент 2021-тӥ арын оштолэзе Россиын калыкез лыдъян-гожтон ортчоз. Со улсын нырысьсэ кык но солэсь трос анай кылэз но одӥг но солэсь трос йӧслыкез пусйыны луоз. Со сярысь «Удмурт Кенеш» огазеяськонлэн XIV ӧтчамаз Удмуртиысь йӧскалык политикая министр Лариса Буранова вераз. Кӧня ми вераським со пумысен. Ведь али туж трос кык кылын вераськисьёс, нылпиос но билингвъёс. Соос дото трос. Мон понна но кык кыл яра вераны. Мон Ижкарын вордскемын ке, ӟуч кылын вераськыны кутскемын ке, мынам кык луэ ини со: удмурт но ӟуч. Вань семьяос, кытын удмурт но бигер Лариса Буранова, Удмуртиысь йӧскалык политикая министрМинистр пусйиз, переписной листэ кык кыл яке йӧслык пыртыку, нырысь одно ик удмурт шуыса гожтоно, малы ке шуоно лыдэ басьтозы нырысетӥзэ. Ваньмыз та анкетаос, кудӥз лэсьтэмын луозы, соос одно ик институтэн эскеремын луозы но статистика, кудӥз потоз со бере, мон оскисько, умойгес луоз. Соин ик мон туж курисько юрттыны тӥледыз та туж кулэ ужын Лариса Буранова, Удмуртиысь йӧскалык политикая министр 2021-тӥ арын калыкез лыдъян-гожтон нырысьсэ цифровой амалэн ортчоз. Озьыен, переписе лыдъясь-чотась пыр сяна, онлайн амалэн но пыриськыны луоз Озьы ик Лариса Буранова Удмуртилэн кунлыкезлы 100 ар тырмон арез ортчытэм сярысь вераз. Со пусйиз, коронавирусъя югдур люкетӥз ке но, ӧжытэзтэк вань чаклам ужрадъёсты радъяны быгатӥзы шуыса. Кунлыкмылы 100 ар тырмон улсын «Удмуртия» книгапоттонниын трос гинэ выль книгаос потӥзы. Соос пӧлын «Туала удмурт нылпи литература» антология, «Традиционная удмуртская свадьба» книга, «Секреты удмуртских мастеров» книга но мукетъёсыз. Нош ар пумозь, матысь нуналъёсы, издательствоын эшшо одӥг книга потоз на – «Удмурт калыклы гожтэт». Отчы революция вакытысь азьветлӥсьёсмылэн ужъёссы но гожъямъёссы, соослэн асьмелы вазиськонзы но сӥзёнзы люкамын.  Ойдолэ, эшъёс, быдэстомы соослэсь осконъёссэс, огазеялом кужыммес, ӵошен гинэ кенешыса но ог-огмес кылыса, калыкмылэн но огъя Россиялэн шудбурез понна быгатом туннэ нуналлы кулэ луись решениос кутыны но соосты улонэ пыӵатыны Лариса Буранова, Удмуртиысь йӧскалык политикая министрОзьы ик юбилей арлы луыса «Удмуртия» огъяросси кун телерадикомпанилэн фондысьтыз удмурт телепередачаосты басьтыны коньдон висъязы. Кӧня ар со пумысен ми вераським. Со кылем ӧтчамлэн резолюцияз пыремын вал, соин ик мон сыӵе шумпотӥсько. Ми со бордын ужаны кутским ини, оскисько та туж сыӵе бадӟым юрттэт луоз котькинлы Лариса Буранова, Удмуртиысь йӧскалык политикая министрШумпоттытӥсь иворъёсты сяна, министр кӧня ке бышкылонъёссэ но вераз. Со пусйиз, йӧскалык политикая министерствоын модельно-муниципальной программа кылдытэмын шуыса, кудаз интыосысь кивалтӥсьёслы удмурт кылэз но лулчеберетэз утёнлы но азинтонлы нимысьтыз саклык висъяны дэмламын. Но ёросъёсын но каръёсын сое санэ басьтымтэ. Ӧтчам азьын юри эскеримы со программаосты. Гажано эшъёс, нимаз программа яке подпрограмма сярысь веранэз ик ӧвӧл. Соос ӧвӧл. Соос муниципал ёросъёсын но каръёсын ӧвӧл. Серекъялод но, бӧрдод но, но самой умой Сарапулын лэсьтэмын. Ӟуч городын. Но со шумпоттэ но. Удмурт ёросъёсты учким, одӥгаз но ӧвӧл со юри сыӵе кыл пыртэмын программае Лариса Буранова, Удмуртиысь йӧскалык политикая министрМинистр оскемзэ вераз, ӧтчам бере удмурт кылъя но лулчеберетъя ужпумъёсты муниципал программаосы пыртозы ик. Тодэ вайытом, «Удмурт Кенешлэн» XIV ӧтчамаз 375 делегатъёс но 100 куноос пыриськизы. Ужрадэ люкаськемъёсты Удмуртилэн тӧроез Александр Бречалов пумитаз. Со Кузьма Куликовлы «Удмурт Элькунлэн дано кунмуртэз» ним сётӥз. Озьы ик ӧтчам улсын тямыс секциос ужазы. Тегъёс: Ижкар Удмуртия лыдъян-гожъян УдмуртКенеш удмуртъёс ЛарисаБуранова Удмуртилэнкунлыкезлы100ар  